Եվրոպական իրավունքի ամառային և աշնանային դպրոցների շրջանակում ձևավորվել է հետաքրքիր ավանդույթ, որպես կանոն մասնակիցները դպրոցի ավարտին լուսանկարահանվում են` վեր ցատկելիս: Եվրոպական իրավունքի 3-րդ աշնանային դպրոցը ուրբաթ օրը՝ հոկտեմբերի 2-ին ավարտվեց՝ ինչպես գետնից դեպի վեր, այնպես էլ գիտական մտքի թռիչքով: Այս անգամ Եվրոպական իրավունքի աշնանային դպրոցի թեման «Մարդու իրավունքների պաշտպանությունն» էր: Դպրոցի 5 օրվա ընթացքում 28 մասնակիցները հնարավորություն ունեցան ծանոթանալ եվրոպական իրավունքին հենց եվրոպացի մասնագետների շնորհիվ: